NFC พุ่งแรง 3 วัน 71% ขานรับกำไรไตรมาส 2 โต 6 เท่าตัว!
NFC พุ่งแรง 3 วันติด 71% ขานรับกำไรไตรมาส 2 โต 6 เท่าตัว แตะ 31 ล้านบาท รับอานิสงส์จากรายได้จากการขายและบริการเพิ่มขึ้น ดันงวด 6 เดือนแรกกวาดกำไร 40.02 ล้านบาท
NFC พุ่งแรง 3 วันติด 71% ขานรับกำไรไตรมาส 2 โต 6 เท่าตัว แตะ 31 ล้านบาท รับอานิสงส์จากรายได้จากการขายและบริการเพิ่มขึ้น ดันงวด 6 เดือนแรกกวาดกำไร 40.02 ล้านบาท
17 ส.ค. 2565

ผู้สื่อข่าวรายงานว่า วันนี้ (17 ส.ค. 65) ราคาหุ้น บริษัท เอ็นเอฟซี จำกัด (มหาชน) หรือ NFC ณ เวลา 10:15 น. อยู่ที่ระดับ 8.35 บาท บวก 1.00 บาท หรือ 13.61% สูงสุดที่ระดับ 8.50 บาท ต่ำสุดที่ระดับ 7.55 บาท ด้วยมูลค่าการซื้อขาย 244.52 ล้านบาท

โดยราคาหุ้นปรับตัวขึ้นต่อเนื่อง 3 วันทำการติดต่อกัน จาก ณ วันที่ 11 ส.ค. 65 ปิดอยู่ที่ 4.88 บาท จนถึงวันนี้ทำให้ราคาบวกไปแล้ว 71.11% ซึ่งเป็นการตอบรับผลประกอบการงวดไตรมาส 2/65 และงวด 6 เดือนแรกของปี 65 ออกมาเติบโตอย่างแข็งแกร่ง
สำหรับผลการดำเนินงานไตรมาส 2 สิ้นสุดวันที่ 30 มิ.ย. 65 บริษัทมีกำไรสุทธิขยับขึ้นมาอยู่ที่ 30.91 ล้านบาท เพิ่มขึ้น 605.71% เมื่อเทียบกับงวดเดียวกันของปีก่อนมีกำไรสุทธิ 4.38 ล้านบาท ซึ่งมาจากรายได้จากการขายผลิตภัณฑ์เคมี 606.76 ล้านบาท เพิ่มขึ้น 320.97 ล้านบาท หรือ 112.31% เมื่อเทียบกับไตรมาส 2/64 ซึ่งเกิดจากรายได้จากการขายกรดกํามะถันที่เพิ่มขึ้น 237.57 ล้านบาท หรือ 117.76% โดยราคาขายกรด กํามะถันเพิ่มขึ้นเนื่องจากราคาตลาดโลกเพิ่มขึ้น ปริมาณการขายลดลง 12,697 ตัน หรือ 13.58%
รวมถึงรายได้จากการขายแอมโมเนียเพิ่มขึ้น 72.70 ล้านบาท หรือ 96.92% จากปริมาณการขายที่เพิ่มขึ้น 167 ตัน หรือ 5.20% ขณะที่รายได้จากการขายแอมโมเนียมไฮดรอกไซด์เพิ่มขึ้น 10.70 ล้านบาท หรือ 118.38% ปริมาณการขายที่เพิ่มขึ้น 171 ตัน หรือ 9.12% เนื่องจากมีลูกค้าเพิ่มขึ้น
อีกทั้งรายได้จากการให้บริการ 63.24 ล้านบาท เพิ่มขึ้น 39.19 ล้านบาท หรือ 162.91% เมื่อเทียบกับไตร มาส 2/2564 ซึ่งเกิดจาก  ซึ่งมาจากรายได้การให้บริการคลังสินค้าเพิ่มขึ้น 0.12 ล้านบาท หรือ 1.42% เนื่องจากมีการใช้พื้นที่ให้บริการเพิ่มขึ้น
ขณะที่ผลการดำเนินงานงวด 6 เดือนแรก สิ้นสุดวันที่ 30 มิ.ย. 65 บริษัทมีกำไรสุทธิขยับขึ้นมาอยู่ที่ 40.02 ล้านบาท เพิ่มขึ้น  200.91% เมื่อเทียบกับงวดเดียวกันของปีก่อนมีกำไรสุทธิ 13.30 ล้านบาท